Esther Morales

Esther Morales Ayma de Willacarani (født 13. november 1949 i Orinoca i departementet Oruro i Bolivia, død 16. august 2020 i Oruro) var en boliviansk offentlig person i egenskap av å være førstedame av Bolivia (22. januar 2006 – 10. november 2019) for sin lillebror president Evo Morales. Hun drev en liten dagligvareforretning.

Liv og virke

Bakgrunn
Esther Morales tilhørte aymaraene, den indianerstamme som utgjør en stor andel av den bolivianske befolkning. Hun var ett av syv barn til Dionisio Morales Choque og María Ayma Mamani. Bare Esther og to av hennes søsken, Evo og Hugo, overlevde barndommen. Familien var bønder og Esther arbeidet i jordbruk og dyrehold, hun gjette llamaer. Hun hadde også ansvaret for å oppdra lillebroren Evo. Senere skulle president Evo Morales fortelle at han betraktet henne som sin egen mor.

Esther Morales fortsatte i jordbruket også som hun ble voksen. Med tiden flyttet hun til Oruro, der hun solgte dagligvarer fra en liten butikk hun innrettet i sitt hjem. Hun giftet seg med musikeren Ponciano Willcarani, og de fikk tre barn.

Førstedame
Evo Morales var ugift, og etter først å ha sagt at hans førstedame skulle være «Bolivia» (la primera dama es Bolivia), fikk etterhvert forståelse for at noen trengtes for å fylle rollen. Så kort før han i 2006 tiltrådte som president bestemte han Esther Morales til rollen

Esther Morales fikk som førstedame oppdrag ved offisielle funksjoner og protokollære begivenheter. Hun gikk inn i rollen allerede den 21. januar 2006, én dag før før broren ble innsatt i presidentembedet. Ha besøkte hun Tiwanaku, et historisk prekolumbiansk isted nær Titicacasjøen.

Den 9. august 2020 ble Ester Morales, innlagt på Oruro Corea -sykehusets intensivavdeling for behandling for Covid-19, men tilstanden forverret seg. Hun døde den 16. august 2020, i en alder av 70 år.

Referanser

Bolivianske politikere
Bolivianske forretningsfolk
Personer fra departementet Oruro
Dødsfall relatert til covid-19 i Bolivia